कृषि में नए-नए तकनीकी प्रयोगों से नयी उपजों विशेषकर जल्दी पक कर तैयार होने वाली उपजों की खोज की गयी है, जिसके कारण भिन्न पर्यावरण में भी कृषि की जा सकती है। शीघ्र पकने वाली गेहूं की उपज के आविष्कार से अधिकांश सुदूर उत्तरी भाग में भी गेहूं पैदा किया जाता है। इसके कारण प्रेयरी प्रदेश की वनस्पति- घास तथा टैगा प्रदेशों के दक्षिणी भागों को साफ कर अथवा स्टैपी घास के मैदानों से प्राकृतिक वनस्पति का हास हो चुका है और वहाँ बसन्तकालीन गेहूं, राई, सन, आदि उत्पन्न किया जाता है। जिसके परिणामस्वरूप वहाँ का परिस्थितिक तन्त्र पूर्णतः नष्ट हो चुका है।